Eilif Armand
Store norske leksikon,Kunst og estetikk,Film, TV og teater,Norske skuespillere
Eilif Armand var en norsk skuespiller, med stor bredde. Han viste stilistisk sikkerhet i et vidt repertoar, fra Shakespeares lyriske drama, via Holberg til moderne ensembleteater.
Eilif Armand debuterte på Den Nationale Scene i 1946, i Barabbas av Nordahl Grieg. Han var ansatt ved DNS fra 1948 til 1956 og igjen fra 1975 til han gikk av med pensjon. I perioden 1956 til 1958 var han tilknyttet Rogaland Teater, og fra 1958 til 1975 var han ved Nationaltheatret. Han hadde filmroller i Knut Andersens Marikens bryllup (1972) og i Hans Otto Nicolayssens Hoem-filmatisering Kjærleikens ferjereiser (1979). Armand ga også ut skjemteversene Ingen blir klok av skade (1951), og han var lyrikkanmelder for Bergens Tidende.Eilif Armand var gift med forfatteren Elisabeth Armand (født Dingen, 1923–2017) og far til skuespillerne Frøydis Armand, Merete Armand og Gisken Armand. Viktige roller Evans i Heinar Kipphardts Saken Oppenheimer (Nationaltheatret 1966) Jeppe i Jeppe på Bjerget (DNS 1970) Den ene av de to emigrantene i Slawomir Mrozeks kammerspill Emigrantene (DNS 1976) Harry i Hjem av David Storey (DNS 1985) Les mer i Store norske leksikon Eilif Armand i Norsk biografisk leksikon norsk teaterhistorie norsk film Den Nationale Scene Eksterne lenker Sceneweb om Eilif Armand Internet Movie Database om Eilif Armand